En middelsstor, bredt hjerteformet, halvblank, gulaktig (i alle fall døde eksemplarer) skjoldbille, ofte med mørkt midtparti. Sett fra siden er den høyt hvelvet, litt tilspisset i midten. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen hjerteformet, bredest nær dekkvingenes forkant. Pronotum er rundet, dekkvingenes "skuldre" noe spisst framskytende. Oversiden er tett og kraftig punktert.